  Туспуктэм: Григорий Фомин Майя Бывальцева 2024-тӥ арын Удмуртиысь 25 гуртъёсы но черкогуртъёсы мобильной герӟет но интернет вуоз. Россиысь цифровой азинсконъя министерство куара сётонлы йылпумъянъёсты шараяз. Со сярысь элькун министерстволэн пресс-службаез ивортӥз. «Телекоммуникационной тӥрлыкез пуктонлэн выль люкетэзлы луыса вуоно арын интернетэ потыны луонлык элькунысь 15 ёросъёсысь 4 сюрс улӥсьёс басьтозы Михаил Фоминов, Удмуртиысь цифровой азинсконъя министр 2024-тӥ арлы быръем улон интыос пӧлын: Вотка ёросысь Беркуты гурт; Дэбес ёросысь Тольён но Уйвай гуртъёс; Игра ёросысь Лозолюк гурт; Камбарка ёросысь Балаки черкогурт; Кез ёросысь Выль Унтэм, Зӧк Олып, Тимойпи гуртъёс; Кияса ёросысь Чувашай, Куӵос (Кады-Салья) гуртъёс; Красногорск ёросысь Васильевское, Бадӟым Селег черкогуртъёс; Пичи Пурга ёросысь Чурашур, Бажан гуртъёс; Можга ёросысь Водӟи гурт; Сарапул ёросысь Лысово гурт; Сюмси ёросысь Гайна гурт; Ува ёросысь Лоллэӟ, Сурӟи гуртъёс; Шаркан ёросысь Урдогурт (Суроново), Вортчапочинка (Малый Казес) гуртъёс; Юкаменск ёросысь Камки, Шафеево, Шамардан гуртъёс; Яр ёросысь Озёрка гурт. 100-500 улӥсен гуртъёсы интернет вуттон понна куара сётон пӧсьтолэзьысен куарусёнозь мынӥз. Тӥрлык пуктон ужъёсты «Цифровая экономика» йӧскалык ӵектос улсын «Устранение цифрового неравенства» программая быдэстозы. Тодэ вайытом, 2023-тӥ арын «Устранение цифрового неравенства» программая но «Сельсовет» улосвыл ӵектосъя 85 гуртъёсын герӟетэз умоятон ужъёсты ортчытӥзы. Тегъёс: Интернет гурт Удмуртия Технологиос  